Patrick Roy (politikisto)

Patrick ROY (n. la  - m. la  estis franca politikisto kaj deputito en la Nacia Asembleo de Francio. Li reprezentis la 19-an balotdistrikton de la departemento Nord, kaj estis membro de la Socialista Partio. Patrick Roy ankaŭ oficis kiel urbestro de Denain de 2008 ĝis sia morto.

Li famiĝis pro la kolorplenaj, ofte vigle ruĝaj vestaĵoj, kiujn li surhavis dum la asembleaj sesioj, sed ankaŭ pro sia pasio pri metalroko, kiun li klopodis defendi kaj reklami. Li pli ĝenerale viciĝis inter la plej malbanalaj kaj popularaj deputitoj en la tiama Asembleo.

Roy malkaŝis en novembro 2010, ke li estis trafinta digestan kanceron. Li por la lasta fojo aperis en la Nacia Asembleo la , plenumante emociigan paroladon. Li fine mortis en la malsanulejo de Valenciennes la , kaj estis enterigita en Denain la 7-an de majo dum ceremonio, kiun ĉeestis multaj kolegoj deputitoj kaj ankaŭ pluraj ministroj.

 Eksteraj ligiloj 
  Persona retejo de Patrick Roy 
  Patrick Roy - Retejo de la Nacia Asembleo

Kategorio:Francaj politikistoj
Kategorio:Francaj socialistoj
Kategorio:Naskiĝintoj en 1957
Kategorio:Mortintoj en 2011